**2.Тақырып. Қазақстан Республикасының салық жүйесі: құрылу кезеңдері мен бүгінгі жағдайына сипаттама**

**Лекция мақсаты:** Қазақстан Республикасының салық жүйесі: құрылу кезеңдері мен бүгінгі жағдайына сипаттама беру

**Лекция сұрақтары:**

1. Қазақстан Республикасының салық жүйесі
2. Қалыптасу кезеңдері
3. Бүгінгі жағдайына сипаттама
4. Міндетті төлемдерді бюджетке төлеу эволюциясы.
5. Салықтардың түрлері және бюджетке төленетін басқадай төлемдер.

**Лекция мазмұны:**

Салық жүйесі – бұл мемлекет бекіткен және орталықтандырылған, жалпымемлекеттік қаржы ресурстар қорын құру мақсатымен алынатын салықтар мен басқа да міндетті төлемдердің жиынтығы. Сонымен қатар олардың алу тәсілдерінің, әдістерінің, принциптерінің және салық органдарының қызметтерінің жиынтығы болып табылады.

ҚР-ның салық жүйесі салық кодексіне сәйкес салық қатынастарын және салық органдарының қызметін реттейтін салық түрлерінен, баждардан, жиындардан және де құқықтық нормалардан тұрады.

Салықтарды пайдалану экономикалық басқарудың және кәсіпорындар мен кәсіпкерлердің коммерциялық жалпы қоғамдық мүддесін біріктіруді қамтамасыз етудің белгілі бір әдісі болып табылады.

Салықтардың көмегімен мемлекет қоғамдық функцияларын орындауға керекті ресурстарды өз иелігіне алады. Салықтардың көмегімен кірістердің бөлінуін өзгеріске түсіретін әлеуметтік қамтамасыз ету шығындары қаржыландырылады.

Жалпы, салық жүйесі дегеніміз мемлекетпен белгіленген және қаржы ресурстарының орталықтандырылған жалпы мемлекеттік қоғамдық қорлар салықтар мен басқа да міндетті төлемдердің жиынтығы, сондай-ақ салықтарды алудың әдәстері мен тәсілдерінің , нысандары мен қағидаларының және салық қызметі органдарынын тұрады.

Қазіргі кезде Қазақстан Республикасының салық жүйесінде салық кодексіне сәйкес, төмендегідей салық түрлері:

1. Корпорациялық табыс салығы;
2. Жеке табыс салығы;
3. Қосылған құнға салынатын салық;
4. Акциздер;
5. Экспортқа рента салығы;
6. Жер қойнауын пайдаланушылардың арнаулы төлемдері мен салықтары;
7. Әлеуметтік салық;
8. Жер салығы;
9. Көлік құралдарына салынатын салық;
10. Мүлік салығы;
11. Ойын бизнесіне салынатын салық;
12. Тіркелген салық;
13. Бірыңғай жер салығы.

***Бюджетке төленетін басқа да міндетті төлемдер:***

мемлекеттік баждар;

**Алымдар:**

1. тіркеу алымдары;
2. автокөлiк құралдарының Қазақстан Республикасының аумағымен жүргені үшін алым;
3. аукциондардан алынатын алым.
4. жекелеген қызмет түрлерiмен айналысу құқығы үшiн лицензиялық алым.
5. телевизия және радио хабарларын тарату ұйымдарына радиожиiлiк спектрiн пайдалануға рұқсат беру үшiн алым.

**Төлемақылар:**

1. жер учаскелерiн пайдаланғаны үшiн төлемақы.
2. жер бетiндегi көздердiң су ресурстарын пайдаланғаны үшiн төлемақы.
3. қоршаған ортаны ластағаны үшiн төлемақы.
4. жануарлар дүниесiн пайдаланғаны үшiн төлемақы.
5. орманды пайдаланғаны үшiн төлемақы.
6. ерекше қорғалатын табиғи аумақтарды пайдаланғаны үшiн төлемақы.
7. радиожиiлiк спектрiн пайдаланғаны үшiн төлемақы.
8. қалааралық және (немесе) халықаралық телефон байланысын бергені үшін төлемақы.
9. кеме жүретiн су жолдарын пайдаланғаны үшiн төлемақы.
10. сыртқы (көрнекi) жарнаманы орналастырғаны үшiн төлемақы.

**Өзіндік бақылауға арналған сұрақтар:**

1.Салық жүйесі дегеніміз не?

2.ҚР қызмет атқаратын салық түрлері

3.Алымдар мен төлемақылардың салықтардан айырмашылығы

4.Қазақстан Республикасының салық жүйесінің құрылу кезеңдерін атаңыз